Foto: UzA Turkmaniston prezidenti Gurbanguli Berdimuhammedov 3 sentabrda O‘zbekiston prezidentining dafn marosimida ishtirok etdi. U davlatimiz rahbari haqida iliq fikrlar bildirib, Turkmanistonning ko‘chalari va xiyobonlariga Islom Karimov nomi berilishini ma’lum qildi. "Islom Karimov umrbod xotiramizda qoladi... Bizning nafaqat poytaxtdagi, balki butun mamlakat bo‘ylab maydonlarimiz va xiyobonlarimizga uning nomi beriladi", - dedi G.Berdimuhammedov Samarqanddagi dafn marosimida. Shuningdek u Turkmanistonning O‘zbekiston xalqiga hamdardligini bildirdi.